open-index/open-wikipedia-markdown huggingface dataset:
Uža partija

**Unutrašnja** ili **Uža partija** () je izraz kojim se u Orwellovom romanu ''1984'' označava uži krug, odnosno rukovodeći kadrovi vladajuće Partije u fiktivnoj državi Oceaniji koji u njoj predstavljaju višu, odnosno vladajuću klasu. Goldsteinova knjiga navodi kako Unutrašnja partija čini 2 % stanovništva.

Njeni pripadnici se mogu prepoznati po tome što nose crne kombinezone kojima se razlikuju od članova Vanjske partije. Pod svojom kontrolom čvrsto drže Policiju misli i vodeća mjesta u sva četiri ministarstva koja tvore državnu upravu Oceanije. S obzirom da je društvo strogo stratificirano, žive u naseljima i gradskim četvrtima gdje pripadnici Vanjske partije ne mogu doći, osim iz prijeke potrebe.

Jedini važniji lik koji pripada Unutrašnjoj partiji je O'Brien i dijelovi romana koji se odvijaju u njegovom stanu predstavljaju jedini uvid u način života te društvene grupe. Oni sugeriraju kako članovi Unutrašnje partije uživaju u luksuzu ili barem relativnom blagostanju u odnosu na prolove i članove Vanjske partije; njihove kuće i stanovi su prostrani i dobro održavani, na raspolaganju im je kvalitetna hrana, piće, cigarete, prijevozna sredstva pa čak i osobne sluge u obliku eurazijskih raznih zarobljenika. Iako u njihovima domovima također postoje teleekrani, dozvoljeno ih je ugasiti na 30 minuta.

Prema navodima romana članstvo u Unutrašnjoj partiji se ne stiče preko rodbinskih veza, nego preko posebnih psiholoških testova kojima se sposobnost vodstva i odanost Partiji ustanovljava od najranijeg djetinjstva; Goldsteinova knjiga navodi da članstvo nije ograničeno rasnim predrasudama, odnosno da se među elitom mogu pronaći "Jevreji, crnci i punokrvni Indijci".

## Povezano

* Nomenklatura (komunizam)
* Nova klasa
* Crvena buržoazija
Universidad Austral de Chile

**Universidad Austral de Chile** (**UACh**) je univerzitet u gradu Valdiviji u Čileu. Univerzitet je osnovan 1954. godine.

## Himna univerziteta
Himna univerziteta na španskom:

Porque se logre nuestro ideal
De un Chile grande y dichoso
La Juventud de esta tierra austral
Da su esfuerzo generoso.

Lo mismo que el sol, la Universidad
Irradia luz que es verdad y amor.
Bendito el fruto de nuestro afán
Si el saber no seca el corazón.

## Organizacija

### Kampus
* *Isla Teja*
* *Miraflores*
* *Puerto Montt* (stolica)
* *Patagonia - Coyhaique*

## Povezano
* Lista univerziteta u Čileu

## Vanjske veze

* Zvanična stranica
Ivo Komšić

**Ivo Komšić** je bosanskohercegovački političar, rođen je 16. 6. 1948. godine u Kiseljaku. I danas je politički aktivan kao potpredsjednik Socijaldemokratske unije Bosne i Hercegovine. Tokom rata u Bosni i Hercegovini bio je član Predsjedništva Republike Bosne i Hercegovine.
Armand Traoré

**Armand Mohamed Traoré** (Pariz, 8. listopada 1989.) je francusko-senegalski nogometaš koji trenutno igra za Nottingham Forest na poziciji lijevog beka.
Enver Kazaz

**Enver Kazaz** (Ilijaš, 15. januara 1962.), bosanskohercegovački teoretičar književnosti. Završio je studij na Odsjeku za južnoslavenske književnosti Filozofskog fakulteta u Sarajevu 1985. Pohađao je postdiplomski studij na Filološkom fakultetu u Beogradu, gdje je odbranio magistarski rad pod nazivom: Poezija Muse Ćazima Ćatića – književno naslijeđe i duh moderne 1991. Doktorsku disertaciju pod nazivom: Bošnjački roman XX vijeka odbranio je na Filozofskom fakultetu u Sarajevu 2000. Radio je u Institutu za književnost u Sarajevu u periodu 1986-1992. Na Odsjeku za književnosti naroda BiH Filozofskog fakulteta u Sarajevu radi od 1996. Profesor je za područja bosanskohercegovačke i hrvatske književnosti i komparativne južne slavistike.

Enver Kazaz bavi se književnom historijom, književnom kritikom, historijom književnosti i političkom publicistikom. Objavio je i priredio veći broj knjiga, radova, ogleda i studija u brojnim časopisima i zbornicima (*Izraz*, *Lica*, *Život*, *Diwan*, *Sarajevske sveske*, *Bosna franciscana*). Bio je glavni urednik u izdavačkoj kući Zoro i glavni urednik časopisa *Lica*, te član redakcije časopisa *Književna revija* i časopisa Sarajevske sveske. Član je P.E.N. Centra Bosne i Hercegovine.

## Bibliografija
**Musa Ćazim Ćatić – književno naslijeđe i duh moderne*, Centar za kulturu, Tešanj 1997. .
**Morfologija palimpsesta*, Centar za kulturu, Tešanj 1999. .
**Antologija bosanskohercegovačke pripovijetke XX vijeka* (koautori Ivan Lovrenović i Nikola Kovač, Alef, Sarajevo 2000. .
**Bošnjački roman XX vijeka*, Naklada Zoro, Zagreb-Sarajevo 2004. .
**Neprijatelj ili susjed u kući*, Rabic, Sarajevo 2008. .
**Traži se*, Međunarodni centar za mir, Sarajevo 1996. (poezija). .

## Vanjske veze
*
*
*Enver Kazaz u katalogu Njemačke nacionalne knjižnice
*Enver Kazaz u katalogu Kongresne biblioteke
*Djela čiji je autor Enver Kazaz u međunarodnoj normativnoj datoteci VIAF
*Knjige Envera Kazaza indeksirane u Open Library
*Tekstovi Envera Kazaza objavljeni u *Sarajevskim sveskama*
Šira partija

**Spoljna**, **Vanjska** ili **Šira partija** () predstavlja najširi i najbrojniji segment članstva fiktivne vladajuće stranke (Partije) u Orwellovom romanu 1984. Protagonist Winston Smith, kao i većina s likova s kojima komunicira u romanu, su članovi Vanjske partije. 

Prema navodima Goldsteinove knjige romanu, Vanjska partija predstavlja srednja klasu u državi Oceaniji i čini oko 13 % stanovništva. U romanu su njeni pripadnici prikazani kao službenici i namještenici koji obavljaju većinu tehničkih i upravnih poslovima u državnim ministarstvima, a od ostatka društva se razlikuju po tome što nose plave kombinezone. 

U oceanijskom društvu vlada stroga klasna stratifikacija te pripadnici Vanjske partije žive u naseljima i gradskim četvrtima gdje pripadnicima niže klase, odnosno prolova, nije dozvoljen pristup bez prijeke potrebe ili dobrog objašnjenja. Obično žive u malim, skučenim stanovima, u kojima su prisiljeni stalno držati upaljenima teleekrane. Također su izloženi oskudici, odnosno stalnom nedostatku svega osim hrane i najnužnijih potrepština. Roman sugerira da su članovi Vanjske partije, usprkos nominalno višeg statusa, zapravo u najgorem položaju, jer su dužni poštovati stroga pravila vezana uz članove Partije te izloženi stalnom nadzoru Policije misli te riziku da budu uklonjeni ako se previše "ističu".
Teorija i praksa oligarhijskog kolektivizma

***Teorija i praksa oligarhijskog kolektivizma*** (), ponekad poznata i po skraćenom nazivu ***Goldsteinova knjiga***, je fiktivna knjiga koja predstavlja dio sadržaja i važan element zapleta znamenitog Orwellovog romana ''1984''. Njen autor je Emmanuel Goldstein, ličnost opisana kao jedan od vođa revolucije koja je stvorila državu Oceaniju gdje se odvija radnja, ali koji je kasnije postao disident te proglašen za državnog neprijatelja koji stalno kuje zavjere protiv njene vlade. Protagonist romana Winston Smith, koji u sebi duboko prezire vladajući režim, je čuo glasine o Goldsteinovoj knjizi te je prima od O'Briena, člana vladajuće elite za koga misli da je također disident. Protagonist čita knjigu čiji sadržaj detaljno objašnjava vladajuću ideologiju, metode vladavine i pruža brojne informacije o fiktivnom univerzumu. Koristeći metodu "knjige u knjizi" je Orwell omogućio čitatelju da zbivanja u romanu stavi u jedan širi kontekst koji nije bio moguć iz perspektive samog protagonista.

U završnom dijelu romana, nakon što se ispostavi da je O'Brien u stvari agent provokator, odnosno odani pristaša režima, on protagonistu, a samim time i čitateljima sugerira kako knjiga nije objektivan izvor, odnosno da ju je sastavio odbor čiji je i sam bio član.

## Reference
Zlatko Lagumdžija

Dr. **Zlatko Lagumdžija** (Sarajevo, 26. decembar 1955.) je bosanskohercegovački političar, bivši predsjednik Socijaldemokratske partije Bosne i Hercegovine i doktor informatičkih nauka na Sarajevskom univerzitetu.

## Život i karijera

Nakon završene gimnazije 1973. u Detroitu (SAD) diplomirao 1977., magistrirao 1981. i doktorirao 1988. temama s područja informatike i elektrotehnike na Univerzitetu u Sarajevu.

Profesor je na predmetu Menadžment informacijskih sistema (MIS) i predmetu Informatika na Ekonomskom fakultetu te predmetu Projektiranje informacijskih sistema za podršku odlučivanju na Elektrotehničkom fakultetu Univerziteta u Sarajevu, od 1989. godine. Pročelnik je Katedre poslovne informatike na Ekonomskom fakultetu Univerziteta u Sarajevu, od 1994. godine.

Pored toga, Lagumdžija je redovni profesor na Ekonomskom fakultetu Univerziteta u Sarajevu i direktor Centra za menadžment i informacijsku tehnologiju (MIT) Sarajevo, od 1995. godine. Član je Svjetske akademije umjetnosti i nauka (WAAS), od 2006. godine.

Političku karijeru je započeo kao član SKJ, odnosno bosanskohercegovačke partijske organizacije, gdje je vodio informatičku službu. S vremenom je napredovao u njenim redovima, te je u jesen 1990. kao kandidat SKBiH-SDP bio kandidat na prvim višestranačkim izborima za člana Predsjedništva BiH, gdje je osvojio 8,8 % glasova.

Na samom početku rata, odnosno u maju 1992. je zajedno s tadašnjim predsjednikom Alijom Izetbegovićem zarobljen od strane JNA, a što je dovelo do incidenta u Dobrovoljačkoj ulici.

Bio je potpredsjednik (1992. – 1993.) i premijer Vlade Republike Bosne i Hercegovine (1993.), ministar vanjskih poslova Bosne i Hercegovine (u dva navrata 2001. i 2003.) te ponovo predsjedavajući Ministarskog vijeća Bosne i Hercegovine (2001. – 2002.) godine. Na općim izborima 2014. bio je nositelj liste SDP BiH za Parlamentarnu skupštinu BiH, no nije uspio dobiti mandat. Predsjednik je Socijaldemokratske partije Bosne i Hercegovine od 1997. do 2014. godine, a od 2005. godine i potpredsjednik Senata Bošnjačkog instituta. Govori engleski i francuski jezik.

Oženjen je i ima troje djece. Živi u Sarajevu.

## Vanjske veze
* Službena stranica 
* Univerzitet u Sarajevu
* SDP BiH
Elektroprivreda BiH

Javno preduzeće **Elektroprivreda BiH d.d.** – Sarajevo je preduzeće koje obavlja elektroprivredne djelatnosti: proizvodnju, distribuciju, snabdijevanje električnom energijom prvog i drugog reda, trgovanje, zastupanje i posredovanje na domaćem tržištu električne energije, izvoz i uvoz električne energije, upravljanje elektroenergetskim sistemom, kao i druge djelatnosti utvrđene Statutom i upisane u sudski registar, radi sticanja dobiti. Po vlasničkoj strukturi Elektroprivreda BiH je dioničko društvo, u kome je 90 odsto kapitala u vlasništvu Federacije BiH, a 10 procenata u vlasništvu PIF-ova i malih individualnih dioničara. Osnovni kapital Društva je 2,155 milijarde KM.

## Kapaciteti

Elektroprivreda BiH raspolaže sa 1682 MW instaliranih proizvodnih kapaciteta, od čega je 517 MW ili 30,7% u hidroelektranama, a 1165 MW ili 69,3% u termoelektranama. Snabdijeva preko 670 hiljada tarifnih kupaca u sedam kantona na području Federacije BiH. Elektroprivreda BiH je u 2008. godini upravljala distributivnom mrežom napona 35; 20; 10 i 0,4 kV, ukupne dužine 36.780&nbsp;km, sa 6.916 transformatorskih jedinica (35/x,10(20)/0,4kV), ukupne instalirane snage 2.643. MVA.

## Proizvodnja

U 2008. godini Elektroprivreda BiH je proizvela 7295 GWh električne energije. Od prodaje električne energije, pare, nus proizvoda, materijala i usluga uključujući i prihod od finasiranja i ostalih prihoda, ostvaren je ukupni prihod u iznosu 907 miliona KM i dobit od 46,2 miliona KM. Tarifni kupci su u 2008. godini preuzeli 63% od ukupne isporuke električne energije EP BiH. Preostali dio od 37% energije odnosi se na isporuku na slobodnom tržištu ostalim kupcima u BiH i kupcima u regiji

## Vanjske veze
http://www.elektroprivreda.ba/np/ep/epp?bp=2&mp=41
Las Condes

**Las Condes** je komuna u Santiagu, Čile. Komuna ima prema podatcima iz 2002. godine 249.893 stanovnika.

## Geografija
* Koordinate - 

## Povezano
* Veliki Santiago

## Vanjske veze
* Službena stranica 

## Napomene
Vitacura

**Vitacura** je grad, komuna i općina u Santiagu, Čile. Po procjenama iz 2002., ima 81.499 stanovnika i površinu od 28,3&nbsp;km².

## Geografija
* Koordinate - 

## Povezano
* Veliki Santiago

## Vanjske veze
* Službena stranica  

## Napomene
Snoubording

**Snoubording** () ili **daskanje na snijegu**, je zimski šport u kojem snouborderi stoje na dasci (snoubordu) koja je u prosjeku dugačka između 150 i 160 cm i široka 25 cm. Za razliku od skijanja kod snouborda se ne koriste skijaški štapovi, a snouborderi ne stoje uspravno kao skijaši nego su postrance ili na strani, nose buce posebno dizajnirane za snoubord, i koje su zakvačene za dasku pomoću vezova. Snoubord je nastao u SAD-u 1960-ih kao kombinacija surfanja, skejetinga i skijanja. U program Zimskih olimpijskih igara ušao je 1998. u Naganu. 

## Stilovi
* Freeride
* Freestyle
* Freecarve / Alpine

## Natjecateljske discipline
* Slalom
* Veleslalom
* Super G
* Paralelna natjecanja
* Halfpipe (polucijev)
* Snowboard cross - Boardercross
* Big Air
* Slopestyle

## Povezano
* 

## Vanjske veze

* Hrvatski snowboard portal 
* www.boarder-zone.net
Veliki brat

**Veliki brat**, ili na engleskom **Big Brother** može označavati:

* Big Brother (1984)- metafora za vladajući sistem, odnosno protagonist iz romana 1984. britanskog pisca George Orwella

* Big Brother (reality show) - reality show
** Big Brother (Hrvatska)
** Veliki Brat (Srbija)

## Epizode TV-serija
* "Big Brother" (CSI: Miami), epizoda serije CSI: Miami
* "Big Brother" (Only Fools and Horses), epizoda serije Only Fools and Horses
* "Big Brother" (Yes Minister), epizoda serije Yes Minister
* "Big Brother", epizoda serije The Andy Griffith Show
* "Big Brother", epizoda serije Are You Being Served?

[edit] In
Veliki brat (1984)

**Veliki brat**, na engleskom doslovno **Big Brother** je lik u Orwellovom romanu 1984 koji predstavlja diktatora, odnosno vođu totalitarnog režima u fiktivnoj državi Oceaniji. U romanu se ne pojavljuje neposredno, nego tek kao simbol svemoćne vlasti na sveprisutnim propagandnim plakatima i emisijama teleekrana. Nakon izlaska romana je fraza "Veliki brat" ušla u mnoge rječnike kao sinonim za vlast koju nadzire ili nastoji u potpunosti nadzirati svoje podanike, odnosno za suvremenu tehnologiju koja je u potpunosti uklonila mogućnost da građani očuvaju svoju privatnost.

U romanu se Veliki brat opisuje kao ličnost koja otprilike ima 45 godina starosti, a koju propaganda vladajuće Partije tvrdi da je zajedno sa Emmanuel Goldsteinom vodila revoluciju koja je uspostavila vladajući poredak. Roman, međutim, sugerira da uopće nije sigurno da li je Veliki brat živ, odnosno da li je uopće postojao, pošto je, s obzirom na strahovitu moć manipulacije s kojom raspolaže režim, moguće da Veliki brat predstavlja ličnost koju Partija izmislila radi održanja na vlasti. Winston Smith, protagonist romana, se maglovito sjeća da je frazu prvi put čuo 1960-ih, a da je, kao službenik Ministarstva istine posvjedočio kako ga je propaganda počela smještati sve dalje i dalje u prošlost kao vođu revolucije, sve do 1930-ih i 1940-ih.

Veliki brat je u svakom slučaju predmet kulta ličnosti koji se, između ostalog, održava i kroz javne manifestacije poput Dva minuta mržnje.

U ekranizacijama romana se Veliki brat obično prikazuje kao lice s brkovima; dijelom i zbog toga je uvriježeno mišljenje da je Orwell Velikog brata modelirao prema Josifu Staljinu.

## Reference
Julia (1984)

**Julia** (fonetski: **Džulija**) je lik iz Orwellovog romana ''1984''. Predstavlja mehaničarku zaposlenu u Ministarstvu istine fiktivne države Oceanije, te je, kao i svi uposlenici članica Šire partije. Prema navodima romana, rođena je godine 1958. Prikazana je kao osoba koja fanatično služi Partiji i režimu, ali pod time samo krije buntovnu narav koja se odražava kroz promiskuitet, odnosno seksualnu aktivnost koja je članovima Partije najstrože zabranjena. Protagonist Winston Smith s njome započinje ljubavnu vezu i njih dvoje stupaju u kontakt s O'Brienom, članom Uže partije za koga vjeruju da pripada Bratstvu, odnosno pokretu otpora protiv vladajućeg režima. Veza Winstona i Julije završava tragično kada ih oboje uhapsi Policija misli te izloži strahovitom mučenju tokom koga su prisiljeni ne samo izdati jedno drugo, nego se i odreći jedno drugog.

Juliji je posvećena ''Julia'', pjesma grupe *[[Eurythmics]]* s albuma *[[1984 (For the Love of Big Brother]]*, koji je služio kao soundtrack filma filmske adaptacije iz 1984.

## Portreti
* "1984", TV-drama iz antologije *[[Westinghouse Studio One|Studio One]]* (1953): Norma Crane
* *[[Nineteen Eighty-Four (BBC)|Nineteen Eighty-Four]]*, TV-drama u produkciji BBC-ja 1954: Yvonne Mitchell
* *[[1984 (1956 film)|1984]]*, filmska adaptacija Michaela Andersona 1956: Jan Sterling
* "The World of George Orwell: 1984", britanska TV-drama iz antologije *[[Theatre 625]]* 1965: Jane Merrow
* *[[Nineteen Eighty-Four (film)|Nineteen Eighty-Four]]*, filmska adaptacija Michaela Radforda 1984: Suzanna Hamilton

## Izvore
;Opće reference
# 
;Napomene
Narodna ortodoksna straža

**Narodna ortodoksna straža** (grčki: *Λαϊκός Ορθόδοξος Συναγερμός, Laikós Orthódoxos Synagermós* - ΛΑ.Ο.Σ), poznata i po svom akronimu **LAOS**, koji na grčkom znači narod, je partija grčkih radikalnih nacionalista i desničarskih populista. 

Partija se bori protiv razarajućih utjecaja globalizacije na grčko društvo, za tradicionalne pravoslavne vrijednosti, protiv stranaca i nacionalnih manjina i podržava euroskepticizam.
## Historija
### Osnivanje
Partiju je osnovao, njen današnji lider novinar Georgios Karatzaferis 2000., nekoliko mjeseci nakon što je izbačen iz Nove demokracije.

Odmah nakon osnivanja 2004., LAOS je osigurao podršku dviju manjih desnih partija; Helenističke partije i Partije Grčkih žena, a 2005. njemu se pridružio ultra nacionalistički Helenistički front.

*LAOS* nije uspio preskočiti izborni prag od tri posto na parlamentarnim izborima 2004. (dobio je 2,2 %), ali je na izborima za Evropski parlament održanim tri mjeseca kasnije dobio 4,12 % glasova i tako osvojio jedno mjesto u parlamentu. Na slijedećim izborima 2007. - partija je dobila 3,8 % i 10 mjesta u parlamentu, a na izborima za evropski parlament 2009. - LAOS je uspio osvojiti dva mjesta u Evropskom parlamentu, iste te godine na izborima za grčki parlament LAOS je dobio 5,63 % glasova, i tako dobio 15 poslaničkih mjesta.
## Ideologija
Prema tumačenju ideologa *Narodne ortodoksne straže*, klasična podjela na desnicu i ljevicu nakon završetka Hladnog rata više uopće ne postoji, jedino što je danas za ljude važno je njihov odnos prema globalizaciji, protiv koje se oni bore. 

Partijski lider Karatzaferis rekao je da ga jedino interesira patriotizam i socijalna solidarnost, bez obzira na to od kog to dolazi, odnosno da mu je svejedno ako se to zove komunizam, liberalizam ili socijalizam.

Glavni ciljevi *LAOS*-a su slijedeći:

* Spriječavanje ulaska Turske u Evropsku uniju 
* Stroga kontrola imigranata izvan Evropske unije i deportacija svih ilegalnih imigranata.
* Protivljenje Evropskom ustavu i Lisabonskom ugovoru
* Nepriznavanje Republike Makedonije sve dok ona u svom imenu ima riječ *Makedonija*.
* Drastično smanjenje poreza, građanstvu i malim poduzetnicima.

## Članstvo u međunarodnim organizacijama
*Narodna ortodoksna straža* je član poslaničke frakcije - Evropa slobode i demokracije u Evropskom parlamentu.
### Izborni rezultati od 2004. do 2009.

## Izvori

## Vanjske veze
* Službene stranice Narodne ortodoksne straže  
* Izborni rezultati (na portalu Grčkog ministarstva unutrašnjih poslova
O'Brien (1984)

**O'Brien** je lik u Orwellovom romanu ''1984'', prikazan kao pripadnik Uže partije koja vlada fiktivnom državom Oceanijom. Protagonist Winston Smith, pripadnik Šire partije koji duboko u sebi prezire režim, pretpostavlja kako i O'Brien osjeća isto. Nakon određenog vremena O'Brien stupa u kontakt sa Smithom i za sebe tvrdi da je član tajnog Bratstva koje namjerava svrgnuti Partiju. Međutim, kasnije se ispostavlja da je on u stvari agent provokator i operativac Policije misli koji nastoji "upecati" potencijalne pobunjenike, a potom ih u zgradi Ministarstva ljubavi podvrgava strahovitom mučenju kako bi od njih ishodio priznanja.

O'Brien je jedini lik u romanu koji pripada Užoj partiji, i scene koje se odvijaju u njegovom stanu su jedine koje pružaju uvid u životni stil vladajuće elite koji odražava luksuz i relativno blagostanje u odnosu na ostale društvene slojeve. O'Brienu je dozvoljeno isključivati sveprisutne teleekrane, svoje goste može ponuditi kvalitetnim cigaretama i vinom, a također posjeduje i osobnog slugu, čiji izgled sugerira da je riječ o eurazijskom ratnom zarobljeniku.

Za O'Briena je također karakteristično da u završnom dijelu romana s brutalnom iskrenošću iskazuje istinski svjetonazor vladajuće elite, odnosno spoznaju da vlast drži ne zbog nekakvih "uzvišenih ciljeva" nego zbog vlasti same.

O'Brienu se u romanu se ne spominje osobno ime, a ne postoje nikakvi podaci o porijeklu osim prezimena koje sugerira irske korijene.

Vjeruje se da je Orwellu kao model za lik O'Briena poslužio lik sovjetskog isljednika Gletkina u znamenitom Koestlerovom romanu *[[Sonnenfinsternis|Pomračenje u podne]]* iz 1940. godine, odnosno Brendan Bracken, irski bankar koji je za vrijeme drugog svjetskog rata kao ministar informacija bio Orwellov pretpostavljeni.

## Portreti
O'Brien se pojavljuje kao lik u nekoliko filmskih i televizijskih adaptacija Orwellovog djela; u svima pod istim imenom, kao i u romanu. Jedini izuzetak je filmska verzija iz 1956. gdje nosi ime "O'Connor" i gdje ga tumači Michael Redgrave; vjeruje se da je razlog za preimenovanje angažman američkog glumca Edmonda O'Briena u ulozi protagonista, odnosno nastojanje da se izbjegne zabuna kod publike.

U američkoj TV-verziji iz 1953. je lik O'Briena tumačio kanadski glumac Lorne Greene, a u BBC-jevoj TV-drami iz 1954. godine ga je tumačio André Morell.

Najpoznatiji od svih portreta je u filmskoj adaptaciji gdje je O'Briena glumio Richard Burton, i kome je to bila posljednja uloga.

## Reference
Winston Smith

**Winston Smith** je lik, odnosno protagonist Orwellovog romana ''1984'', kroz čiju perspektivu se čitatelji upoznaju sa fiktivnom totalitarnom državom Oceanijom u kojoj se odvija radnja. Smith je član Šire partije te radi kao službenik Ministarstva istine u odjelu zaduženom za uništavanje i retroaktivno stvaranje medijskih i drugih zapisa kako bi se službena historija "uskladila" sa tekućom službenom politikom. Smith s vremenom počinje prezirati postojeći poredak i odlučuje ga podrivati kroz zabranjenu ljubavnu vezu sa mehaničarkom Julijom te pokušaje da se pridruži polulegendarnom pokretu otpora zvanom Bratstvo. Ti pokušaji završe tragično kada i njega i Juliju uhapsi Policija misli, te ga izloži strahovitom mučenju i pranju mozga poslije koga će završiti kao potpuno slomljen čovjek suočen sa spoznajom da voli režim, odnosno Velikog brata.

Orwell je lik počeo stvarati oko godine 1945. Glavni uzor je bio Rubašov, protagonist znamenitog Koestlerovog romana ''Pomračenje u podne''. Ime je dobio po tadašnjem britanskom premijeru Winstonu Churchillu, a prezime "Smith", kao najrasprostranjenije u Engleskoj, je liku trebalo dati univerzalni karakter.

## Portreti
Winston Smith se pojavljuje u nekoliko filmskih i televizijskih adaptacija Orwellovog romana, te su njegov lik tumačili sljedeći glumci:

* Eddie Albert u američkoj TV-drami iz 1953.
* Peter Cushing u BBC-jevoj TV-drami iz 1954.
* Edmond O'Brien u igranom filmu iz 1956.
* John Hurt u igranom filmu iz 1984.

## Vanjske veze
* NBC University Theater recording of 1984
János Áder

**János Áder** (fonetski:jaːnoʃ aːdɛr; 9. maj 1959 -) je mađarski političar, izabran za sljedećeg predsjednika Mađarske.

Po struci je pravnik. Bio je jedan od osnivača danas vladajuće stranke Fidsez, te je sudjelovao u Razgovorima okruglog stola temeljem kojih je 1989. godine omogućena mirna tranzicija s tadašnjeg komunističkog na višepartijski demokratski sistem. Na prvim demokratskim izborima je izabran za člana Nacionalne skupštine, čiji je član bio do 2009. godine, a od 1998. do 2002. je bio i njen predsjednik. Godine 2009. je izabran u Evropski parlament.

Poznat je kao jedan od autora kontroverznih zakona koji, po mišljenju kritičara, ograničavaju slobodu mađarskog pravosuđa.

Godine 2012. je izabran za predsjednika nakon što je njegov prethodnik Pal Schmitt podnio ostavku zbog skandala. Predstavlja prvog mađarskog predsjednika izabranog temeljem novog, kontroverznog ustava. Na dužnost će formalno stupiti 10. maja 2012.

## Izvori

|-

|-
Boris Johnson

**Boris Džonson** (; 19. jun 1964) britanski je novinar i političar Konzervativne stranke, bivši je gradonačelnik Londona od 2008. do 2016. godine, i trenutni premijer Ujedinjenog Kraljevstva. Bio je predstavnik Henlija u parlamentu i urednik magazina *The Spectator*.

Dana 13. jula 2016. godine imenovan je za ministra spoljnih poslova Velike Britanije.

## Biografija
Boris Džonson je rođen 19. juna 1964. godine u Njujorku; otac mu je turskog porekla, naime njegov pradeda je bio Osman Kemal koji se pokrstio kao Vilfred Džonson, dok je njegova baka potomak vanbračne veze kralja Džordža II što ga dovodi u rođačke veze sa velikim brojem plemića pa čak i sa Dejvidom Kameronom. Sa majčine strane ima rusko-jevrejske korene. Sa porodicom se preselio u London kada je imao pet godina. Studirao je klasične nauke na Univerzitetu u Oksfordu, a nakon studija se vratio u London.

Pošto je diplomirao, zaposlio se kao savetnik za menadžment ali je dao ostavku nakon svega nedelju dana. U vezi sa tim je i njegova čuvena izjava *Koliko god se trudio, nisam mogao da gledam u grafikon rasta profita na video-bimu, a da ne padnem u nesvest.*

Nakon toga počeo je da se bavi novinarstvom, te je 1999. godine postao urednik magazina *The Spectator*. Zahvaljujući tom radnom mestu postao je zapažen u javnosti.

### Politička karijera
Boris Džonson je član Konzervativne stranke. 2001. godine je izabran za predstavnika Henlija na Temzi u parlamentu. 2004. je postao ministar opozicije za kulturu, a 2005. za prosvetu.

U julu 2007. godine se povukao sa funkcije ministra opozicije za prosvetu kako bi mogao da bude kandidat konzervativaca u izborima za gradonačelnika Londona. Uspeo je da pobedi tadašnjeg gradonačelnika, Kena Livingstona.

Dana 24. jula 2019. izabran je za britanskog premijera.

## U medijima
Džonson je glumio u jednoj epizodi čuvene Bi-Bi-Sijeve serije *EastEnders*. Gostovao je i u popularnim emisijama *Have I Got News for You* i *[[Top Gear]]*, što je povećalo njegovu popularnost među glasačima.

## Bibliografija

* *Johnson's Column* (Continuum International – Academi) 
* *[[Friends, Voters, Countrymen]]* (HarperCollins, 2001) 
* *Lend Me Your Ears* (HarperCollins, 2003) 
* *[[Seventy-Two Virgins]]* (HarperCollins, 2004) 
* *Aspire Ever Higher / University Policy for the 21st century* (Politeia, 2006)
* *[[The Dream of Rome]]* (HarperCollins, 2006) 
* *Have I Got Views For You* (HarperPerennial, 2006) 
* *Life in the Fast Lane: The Johnson Guide to Cars* (HarperPerennial, 2007) 
* *The Perils of the Pushy Parents: A Cautionary Tale* (HarperPress 2007) 
* *Johnson's Life of London* (HarperPress 2011) 
* *The Churchill Factor* (Hodder & Stoughton 2014) 

## Reference

## Literatura

* 
* 
* 
* 
* 
* 
* 
* Iain Dale. *The Little Book of Boris*. (Harriman House Ltd., 2007) 
* A. Vasudevan. *The Thinking Man's Idiot: The Wit and Wisdom of Boris Johnson * (New Holland Publishers (UK) Ltd., 2008) 

## Vanjske veze

* 
* Boris Johnson column archives at *[[The Daily Telegraph]]*
* 
* 
* 
* Boris Johnson on Samuel Johnson, BBC Radio 4 Great Lives

## Reference
Sanela Diana Jenkins

**Sanela Diana Jenkins** (rođena u Sarajevu kao **Sanela Ćatić**, 1973) je bosanskohercegovačka poduzetnica i aktivistica koja trenutno živi u Kaliforniji.

Rodila se u bošnjačkoj porodici u Sarajevu, kao dijete oca ekonomista i majke računovođe. Studirala je ekonomiju na Univerzitetu u Sarajevu kada je izbio rat, odnosno započela opsada Sarajeva, tokom koje će poginuti njen brat Irnis. Na samom početku je izbjegla u susjednu Hrvatsku gdje je provela godinu dana prije odlaska u London gdje je nastavila studije.

Tokom studija je osnovala kompaniju koja se bavila izradom kupaćih kostima. S vremenom je stvorila niz uspješnih tvrtki i tako stečen kapital često koristila u filantropske svrhe. Zapadnoj javnosti je najpoznatija po tome što je 2009. izdala *Room 23*, knjigu fotografija koje je izradila Deborah Anderson, a koja sadrži portrete mnogih istaknutih svjetskih celebrityja. Godine 2010. se zajedno sa Seanom Pennom istakla pružanjem humanitarne pomoći potresom poharanom Haitiju.

Godine 2010. je platila kauciju za Ejupa Ganića kada je bio uhapšen po međunarodnoj potjernici koju su srpske vlasti izdale zbog slučaja Dobrovoljačka.

Od godine 1999. do 2011. je bila u braku sa škotskim bankarom Rogerom Jenkinsom s kojim ima dvoje djece.
Bratstvo (1984)

**Bratstvo** () je fiktivna organizacija u Orwellovom romanu ''1984'' koja predstavlja pokret otpora prema režimu države Oceanije. S obzirom da je riječ o tajnoj organizaciji, o njoj u romanu ima vrlo malo podataka i nije jasno da li ona uopće postoji ili je, u stvari, proizvod režimske propagande. 

Bratstvo, prema navodima režima, čine sljedbenici Emmanuela Goldsteina, jednog od vođa revolucije koji se odmetnuo od Velikog brata i postao državni neprijatelj; pripadnici Bratstva se opisuju kao eurazijski ili istazijski špijuni, saboteri i teroristi, odgovorni za sve nedaće u kojima se nalaze stanovnici Oceanije; od građana se očekuje da kao doušnici prijavljuju svake osobe za koju se sumnja da bi mogla biti član Bratstva.

Protagonist Winston Smith upoznaje O'Briena, člana Uže partije za koga pretpostavlja da bi mogao biti član Bratstva. Kada se te pretpostavke pokažu ispravnima, O'Brien mu odaje da je uistinu član Bratstva, ali objašnjava da je riječ o organizaciji koja ima izuzetno malen broj članova, s obzirom da je zbog sveprisutne i svemoćne Policije misli nužno očuvati maksimalnu tajnost i spriječiti da uhapšeni članovi izdaju svoje drugove. Među članovima kola knjiga *[[Teorija i praksa oligarhijskog kolektivizma]]* čiji je autor sam Goldstein, i koja detaljno objašnjava pravu prirodu i metode vladanja režima. O'Brien tvrdi kako je glavni zadatak Bratstva preživljavanje i rast, tek da će trebati "generacije" da Bratstvo ojača do te mjere da bi srušilo Partiju. Kasnije se ispostavlja da je O'Brien, u stvari, sve vrijeme bio režimski agent provokator, odnosno da fama o Bratstvu zapravo služi Policiji misli da locira, a potom eliminira neprijatelje režima.

Korištenje Bratstva od strane Policije misli ima sličnosti sa stvarnim događajima, odnosno fiktivnom antisovjetskom organizacijom MOCR koju je kao dio operacije Trest 1920-ih organizirala sovjetska tajna policija OGPU kako bi u SSSR namamila i tamo likvidirala antisovjetske emigrante.
Emmanuel Goldstein

**Emmanuel Goldstein** (fonetski: *Emanuel Goldstin*; u dijelu srpskohrvatskih prijevoda *Emanuel Goldštajn*) je lik iz Orwellovog romana 1984 koji predstavlja glavnog neprijatelja vladajuće Partije u fiktivnoj državi Oceaniji. Kao i vođa Oceanije Veliki brat, Goldstein se ne pojavljuje neposredno u romanu, nego tek na propagandnim snimkama prikazivanim na teleekranima, odnosno kao (navodni) autor ''Teorije i prakse oligarhijskog kolektivizma'', knjige koja kola među nezadovoljnicima i članovima (navodnog) pokreta otpora zvanog kao Bratstvo.

Goldstein je u romanu opisan kao jedan osnivača Partije koji se odmetnuo od Velikog brata te pobjegao u izbjeglištvo u suparničke države Euraziju ili Istaziju odakle organizira sabotaže, diverzije. Vlasti Goldsteina i aktivnosti njegovog Bratstva opisuju kao razlog svih nedaća, a svakog dana je Goldstein predmet rituala zvanog Dva minuta mržnje kada građani pred teleekranima iskazuju mržnju prema njegovom liku i ljubav prema Velikom bratu.

S obzirom na prezime koje sugerira jevrejsko porijeklo, kao i određene sličnosti u biografiji, vrlo brzo se raširila ideja kako je Orwell lik Emmanuela Goldsteina stvorio po uzoru na Lava Trockog. U tom smislu se često spominje kako je Goldsteinova knjiga modelirana po knjizi *[[Izdana revolucija]]* koju je Trocki napisao 1926. godine.

Slično kao i "Veliki brat", tako je i "Emmanuel Goldstein" postao pojam koji se koristio izvan konteksta romana, odnosno da bi se opisale propagandne tehnike pomoću kojih se pažnja ali i nezadovoljstvo javnosti skreću na sotonizirane pojedince koji predstavljaju uzrok svih problema, odnosno oličenje apsolutnog, ali "neuhvatljivog" i trajnog Zla protiv koga se svejedno mora boriti. U tom su se kontekstu 1970-ih spominjali Richard Nixon, a posljednjih decenija Sadam Husein, Osama bin Laden i George W. Bush.

## Vanjske veze
* Emmanuel Goldstein: War is Peace. George Orwell: Nineteen Eighty-Four, Part II, Chapter 9.
* Emmanuel Goldstein: Ignorance is Strength. George Orwell: Nineteen Eighty-Four, Part II, Chapter 9.
Don Hollenbeck

**Don Hollenbeck** (30. mart 1905 - 22. jun 1954) bio je američki novinar, televizijski voditelj i komentator, poznat kao jedan od pionira televizijskog novinarstva i blizak suradnik Edwarda R. Murrowa i Freda W. Friendlyja. Novinarsku karijeru je započeo 1926. godine, a proslavio se za vrijeme drugog svjetskog rata 1943. kada je kao dopisnik mreže NBC snimio dramatičnu reportažu o iskrcavanju američkih trupa kod Salerna. Godine 1946. se priključio kompaniji CBS. Godine 1954. je, nedugo nakon što je Murrow objavio reportažu u kojoj kritizira Josepha McCarthyja, u eteru izjavio kako se "ponosi sa Murrowom i CBS-om". Zbog toga je postao predmetom serije članaka McCarthyjevog pristaše Jacka O'Briana koji ga je zbog suradnje s ljevičarskim časopisom PM 1940-ih optužio da je komunist. Te optužbe, kao i propast braka, su doprinijele da Hollenbeck nakon nekoliko mjeseci izvrši samoubistvo puštanjem gasa u stanu.

Hollenbeck se pojavljuje kao jedan od likova u filmu *[[Good Night, and Good Luck]]* gdje ga tumači Ray Wise.

## Vanjske veze
* 
* Radio's Revolution: Don Hollenbeck's CBS Views the Press  edited and with an introduction by Loren Ghiglione (University of Nebraska Press, 2008)
Norma Crane

**Norma Crane** (1928 - 1973) je bila američka kazališna, filmska i televizijska glumica. Poznatom je postala zahvaljujući ulozi Julije u prvoj televizijskoj adaptaciji Orwellovog romana *1984*. Njena najpoznatija uloga je Golde u filmskoj adaptaciji mjuzikla *[[Fiddler on the Roof (film)|Guslač na krovu]]*, a također se istakla u filmovima *[[They Call Me MISTER Tibbs!]]* i *[[Penelope (1966 film)|Penelope]]*. Umrla je od raka dojke u dobi od 44 godine.

## Reference

## Vanjske veze
* 
*
Lorne Greene

**Lorne Greene** je bilo umjetničko ime koje je koristio **Lyon Himan "Chaim" Green** (12. februar 1915 - 11. septembar 1987) kanadski muzičar i glumac, koji se istakao nastupima na televiziji. Najpoznatiji je po ulozi patrijarha Bena Cartwrighta u američkoj vestern-seriji *[[Bonanza (TV serija)|Bonanza]]*, odnosno komandnata Adame u originalnoj verziji SF-serije *[[Battlestar Galactica (1978 TV serija)|Battlestar Galactica]]*.

## Vanjske veze
* 
*
Ubistva kod Smilkovaca

**Ubistva kod Smilkovaca** () ili **Masakr kod Železarskog jezera** je naziv za peterostruko ubistvo počinjeno 12. aprila 2012. kraj sela Smilkovci u blizini Skopja, glavnog grada Makedonije. Žrtve su bili žitelji sela Radišani - Filip Slavkovski, Aleksandar Naćevski, Cvetančo Acevski i Kire Tričkovski (svi između 18 i 21 godinu) te 45-godišnji Borče Stefanovski iz sela Creševo. S obzirom da su sve žrtve bile makedonske nacionalnosti, kao i da su okolnosti ukazivale na unaprijed planiranu likvidaciju i više počinitelja, odmah su se pojavile špekulacije kako je motiv napada bio etnička mržnja, odnosno odmazda za prethodni incident u Gostivaru prilikom koga je ubijena dva Albanca. Vijesti o krvoproliću su izazvale brojne demonstracije u Makedoniji. Početkom maja 2012. su makedonske vlasti objavile hapšenje oko 20 osoba osumnjičenih za povezanost sa zločinom, odnosno da je pet osoba identificirano kao neposredni počinitelji. Od njih je troje uhapšeno, a dvojica su u bijegu.

Godine 2014. je petoro počinitelja osuđeno na doživotni zatvor.

## Izvori
Hat-trick

**Het trik** (, šešir trik) je sportski izraz koji se upotrebljava kada jedan igrač postigne uspeh **tri puta** za redom ili iz tri uzastopna pokušaja.

## Poreklo imena
Izraz het trik vodi poreklo iz kriketa.
Izraz označava da je jedan od igrača tri ili više puta uzastopno uspešno odbranio gol.
Izraz potiče iz vremena kada je vladao običaj da se igraču kriketa koji bi to postigao pokloni novi šešir ( - šešir).

## Drugi sportovi
Iz kriketa izraz je preuzet u fudbal i koristi se kada isti igrač postigne tri pogotka.
Oko tačne definicije postoje razlike, pošto neki smatraju da je za het trik potrebno postići tri gola u jednom poluvremenu.
Originalno pravilo je da het trik važi kada postigneš tri gola za redom, pod uslovom da između prvog i trećeg pogotka nijedan saigrač ili protivnički igrač nije postigao pogodak.

Isti izraz se koristi i u motociklizmu ili automobilizmu kada jedan takmičar osvoji tri ili više međunarodnih trka odnosno tri ili više Velikih nagrada (GP). Prvi su to uradili: Džimi Klark (1962-65) Velika Britanija i (1962-64) Belgija, Grajem Hil (1961-65) Monako i SAD i Džeki Stjuart (1969-71) Španija..

Isti izraz se koristi i u motociklizmu ili automobilizmu (npr. u Formuli 1) kada jedan takmičar osvoji neku trku, a da je pri tom ostvario najbolje vreme u kvalifikacijama (tj. pol poziciju) i ostvario najbrži krug tokom trke.

## Reference
Malta Grand Prix

(*Ne pomiješati s [[Malta Cup]]om.*)

***Malta Grand Prix*** bio je profesionalni snukerski turnir koji se održavao od sezone 1994/95. do 2000/01. pod *[[Rothmans International|Rothmansovim]]* sponzorstvom. 2000. godine bio je rangirni turnir.

## Pobjednici

## Reference
* Snukerska arhiva Chrisa Turnera: Glavni rangirni i pozivni turniri na Malti
Scottish Professional Championship

***Scottish Professional Championship*** je profesionalni snukerski turnir na kojem mogu igrati samo igrači iz Škotske.

## Historija
Prvi put je održan 1980. godine. Godinu kasnije 6 škotskih igrača prešlo je u profesionalce, pa je turnir održan po nokaut-sistemu s 8 igrača. 1982. prvenstvo su sponzorisali *Tartan Bitter* i *[[Daily Record (Škotska)|Daily Record]]*. 1984. godine nije bilo sponzora, pa turnir nije ni održan.

1985. godine *[[WPBSA]]* podržala je ovo nacionalno prvenstvo sa 1.000 funti po igraču. Međutim, nakon 1989. godine *[[WPBSA]]* prestala je davati podršku i turnir je ukinut. Nakon pauze od 22 godine turnir se vratio 2011. godine.

## Pobjednici

## Reference
Australian Goldfields Open

***Australian Goldfields Open*** spada u rangirne snukerske turnire. Australija prethodno bila domaćin Svjetskog prvenstva 1971. i 1975. godine, kao i još nekoliko značajnijih turnira, a 1989. pokušano je da se ustanovi redovan rangirni turnir u Australiji pod imenom *Australian Open*. Sponzorstvo je propalo, pa je turnir prebačen u Hong Kong i preimenovan u ***Hong Kong Open***, koji je postao prvi rangirni turnir u Aziji. Turnir je održan samo jednom, ali ga je 2011. godine *[[WPBSA]]* ponovo pokrenula i uvrstila u takmičarski kalendar za sezonu 2011/2012.

## Pobjednici

## Napomene


## Reference

* 
*
967.

__NOTOC__
Godina **967.** (**[[rimske brojke|CMLXVII]]**) bila je redovna godina koja počinje u utorak u julijanskom kalendaru.

## Događaji
* Papa Ivan XIII kruni Otona II za ko-cara Svetog Rimskog Carstva.
* Fatimidski vojskovođa Gawhar al-Siqilli pokreće veliki pohod kojim zauzima dijelove zapadnog Magreba.
* Olaf Tryggvason zajedno s majkom bježi iz Norveške ali ga napadaju estonski Vikinzi.
* Car Reizei stupa na prijestolje Japana.
* Pandulf Željeznoglavi postaje vojvoda Spoleta.
* 'Izz al-Daula postaje bujidski emir Iraka.
* Bisutun dolazi na zijaridsko prijestolje.
* Khottiga Amoghavarsha, dolazi na prijestolje indijske dinastije Rashtrakuta
* Conchobar mac Tadg (Connor MacTeague) postaje kralj Connachta.
* Dado postaje grof Pombije.
* Li Yixing prestaje biti jiedushi Dingnana.
* Osnovan grad Amber u Indiji.
* U Saksoniji osnovana Biskupija Merseburg čiji prvi biskup postaje Boso od Merseburga.
* Posvećen kambodžanski hram Banteay Srei.
* Hatarska prijestolnica Atil pada u ruke Kijevske Rusije (približni datum)

## Rođenja

* Sigrid Storrada (Nadmena), kraljica Švedske i Danske
* Bolesław I, knez Poljske
* Gothelo I, vojvoda Lotaringije
* Louis V, kralj Francuske
* Badi' al-Zamān al-Hamadhāni, arapski pisac
* Walter von Speyer, njemački književnik i biskup
* Abusaeid Abolkheir, perzijski sufist
* Vahram Pahlavouni, knez Bjnija i Nika
* Bertha, princeza Burgundije

## Smrti

* 25. 1. &ndash; Sayf al-Daula, hamdanidski emir Alepa
* Abu al-Faraj Ali, učenjak
* Muhamed ibn Ilijas, ilijasidski vladar 
* Aleramo di Savona, markiz Montferrata
* Bolesław I, knez Češke
* Hugo II, gospodar Lusignana
* Krishna III, indijski vladar dinastije Rashtrakuta 
* Mu'izz al-Daula, prvi bujidski emir
* Murakami, car Japana
* Vushmgir, vladar Zijarida
* Wichmann Mlađi, saksonski grof
* Matilda od Ringelheima, sveta rimska carica
* Lav III, kralj Abhazije
* Hubert, markgrof Toskane
* Dub mac Maíl Coluim, kralj Albe
* Li Cheng, kineski slikar

## Reference
Li Cheng

**Li Cheng** može označavati:

* Li Cheng (slikar) (919–967), kineski slikar
* Li Cheng (dinastija Tang) (761-837), kineski funkcionar u službi dinastije Tang
Li Cheng (dinastija Tang)

**Li Cheng** (李程) (761?-837?), kurtoazno ime **Biaochen** (表臣), formalno **Vojvoda Miao od Pengyuana** (彭原繆公), bio je kineski velikodostojnik u službi dinastije Tang, koji je kao kancelar služio cara Jingzonga.

Bio je daleki potomak Li Shenfua (李神符), princa od Xiangyija, rođaka cara Gaozua, osnivača dinastije. U carsku službu je godine 796. a potom služio kao *[[jiedushi]]* (vojni guverner) u nekoliko provincija, prije nego što je 804. došao u prijestolnicu Chang'an. Za vrijeme vladavine cara Xianzonga je služio pod generalom Han Hongom u borbi protiv gospodara rata Wu Juanjija. Mjesto kancelara je dobio godine 824. nedugo nakon Jingzongovog stupanja na prijestolje. Na tom mjestu je nadzirao obnovu grobnica. Smijenjen je 826. nakon čega je služio bio kao provincijski guverner, bilo kao jedan od ministara u prijestolnici.

## Izvori i napomene

* *[[Knjiga Tanga]]*, vol. 167.
* *[[Nova knjiga Tanga]]*, vol. 131.
* *[[Zizhi Tongjian]]*, vols. 243, 244.
Sašo Gešovski

**Sašo Gešovski** (, Kavadarci, 31. 10. 1971 - Split, 6. 5. 1991), je bio vojnik (regrut) Jugoslovenske narodne armije (JNA) koji je ubijen prilikom velikih demonstracija ispred zgrade Komande Vojnopomorske oblasti u Splitu.

## Biografija
Sašo Gešovski je rođen 31. 10. 1971 u makedonskom gradu Kavadarci. Gešovski je u JNA je stupio kao dio redovnog služenja vojnog roka. Nakon obuke je raspoređen u Vojnu policiju, te je bio zadužen za čuvanje vojnih objekata, uključujući Komandu VPO koja se nalazila u današnjoj zgradi splitske Banovine.

Na dan njegove smrti su aktivisti Hrvatske unije sindikata (HUS) na čelu sa Ozrenom Matijaševićem i Jurom Šundovom organizirali velike demonstracije čiji je cilj bio ishoditi deblokadu Kijeva, većinski hrvatskog sela, koje se u to vrijeme nalazilo pod blokadom vojske SAO Krajine. Demonstracije su organizirale nekoliko dana nakon pogibije 12 hrvatskih policajaca u Borovom selu, događaja koji je razjario hrvatsku javnost i izazvao brojne nasilne incidente koji se ponekad nazivaju dalmatinskom kristalnom noći. JNA, za koju se tada smatralo da usprkos navodne neutralnosti stoji na strani krajinskih pobunjenika, bila je predmet sveopće mržnje. Komandu VPO su stoga, osim vojnika, čuvao i oklopni transporter.

Prilikom demonstracija je došlo do nasilja, odnosno do znamenitog juriša mase na oklopni transporter prilikom koga je njegova posada napadnuta. Pri tome je jedan od članova posade davljen, a što je zabilježeno televizijskim kamerama. Zbog te snimke, koja je obišla svijet, često se pogrešno navodi da je upravo Sašo Gešovski bio zadavljen. U stvarnosti je u tom trenutku došlo do kraće razmjene vatre između vojnika i pripadnika hrvatskog MUP-a; jedan od metaka je pogodio Gešovskog koji je poginuo. Sukob je brzo zaustavljen dogovorom o prekidu vatre.

Gešovski je bio prvi pripadnik JNA koji je poginuo u oružanim sukobima koji će postepeno eskalirati u rat u Hrvatskoj, odnosno jugoslavenske ratove u kojima njegova rodna Makedonija nije sudjelovala. Zbog toga se često u pacifističkim krugovima uzima kao simbolična žrtva ratnog besmisla.

## Vanjske veze

* ОДБЕЛЕЖАНИ 20 ГОДИНИ ОД УБИСТВОТО НА САШКО ГЕШОВСКИ  
* ''Walls of Banovina'', prijevod članka *Dan kada smo ubili malog Makedonca* originalno objavljenog u *[[Feral Tribune]]u*, autor: Predrag Lucić
Salsa

Pojam **salsa** može da se odnosi na:
* **[[Salsa (ples)]]**, vrsta plesa
* **[[Salsa (muzika)]]**, vrsta muzike
* **[[Salsa (film iz 1976)]]**, film
* **[[Salsa (film iz 1988)]]**, film
* **[[Salsa (film iz 2000)]]**, film
Vojvodstvo Saksonija

**Vojvodstvo Saksonija** () je naziv za plemensko ili temeljno vojvodstvo Saksonaca, odnosno vazalnu državu nastalu na njihovoj matičnoj teritoriji u srednjem vijeku. Osnovao ga je franački car Karlo Veliki 804. nakon osvajanja tadašnje Saksonije, a nakon podjele Franačke države je pripalo Istočnoj Franačkoj odnosno Svetom Rimskom Carstvu. Njome je upravljala Kuća Welf sve do svrgavanja vojvode Heinricha Lava 1180. kada su vojvodsku tituku preuzeli Askanijanci. Godine 1296. je vojvodstvo podijeljeno na dva manja vojvodstva - Saxe-Wittenberg i Saxe-Lauenburg.

## Reference
Katedrala u Concepciónu

**Katedrala u Concepciónu** ili **Katedrala Presvetog začeća** (šp. *Catedral de la Santísima Concepción*) je rimokatolička katedrala u čileanskom gradu Concepción. Sjedište je Concepciónske biskupije. Katedrala je osnovan 1940-1964. godine. Visoka je 22 metara. Katedrala je građena u neoromaničkom i modernom stilu.

## Povezano
* Concepción (Čile)
* Rimokatolička nadbiskupija Concepcióna

## Vanjske veze

* Zvanična stranica  
* Katedrala u Concepciónu - gcatholic.com
Srđan Grbić

Srđan Grbić, (Beograd 1938-2004)profesor klavira na Muzičkoj akademiji u Beogradu (kasnije Fakultet muzičke umetnosti) i pijanista međunarodne reputacije.

Otac, Uroš Grbić, poreklom iz Bosne, bio je glavni zastupnik Bate u Jugoslaviji; ostavio je izvanredno napisane memoare o svom životnom putu i iskustvima za vreme Prvog svetskog rata čiji se prepis čuva u Srpskoj akademiji nauka.

Sestra Stojanka koja je svirala klavir zaslužna je za početak njegovog muzičkog obrazovanja. 

Studije klavira Srđan Grbić završio je kod profesora Emila Hajeka na Muzičkoj akademiji u Beogradu. Kao izvanredan mladi pijanista koji je već prvim resitalom osvojio Beogradsku publiku, nastavio je školovanje kod Alda Čikolinija (Aldo Ciccolini u Rimu i Alfreda Kortoa (Alfred Cortot) u Parizu. Alfred Korto je presudno uticao na njegov specifičan pristup pijanističkoj tehnici i muzičkoj interpretaciji.

Po povratku u Beograd, pored bavljenja pedagogijom započinje značajnu karijeru koncertnog pijaniste koji sistematski plasira i interpretira najteža dela Baha (J. S. Bach), Skarlatija (D. Scarlatti), Hendla (G. F. Handel), Mocarta (W. A. Mozart), Betovena (L.V. Beethoven), Šopena (F.Chopin) , Šuberta (F. Schubert), Franka (C. Franck), Prokofjeva (S. Prokofiev) s jedne strane i Ravela (M. Ravel), Debisija (C. Debussy), Forea (G. Faurre), Satija (E. Satie), Miloa (D. Malhaud), Pulenka (F. Poulenc), Šabrijea (E. Chabrier), otkrivajući publici manje poznata dela francuskih kompozitora i praveći paralele sa klasicima klavirske muzike.

Za ove svoje koncertantne i istraživačke poduhvate koji su svi studijski snimljeni, više puta je nagrađivan Oktobarskom nagradom grada Beograda i drugim priznanjima.

Kao pedagog, svoje studente je nesebično upućivao u napredne tehnike sviranja i umeće čitanja i tumačenja muzičkog teksta znanjem koje je neprestano proširivao studijskim putovanjima, razmenom iskustva sa kolegama, istraživanjem originalnih partitura i muzičkih zapisa, retkih interpretacija Vladimira Horovica, Artura Rubinštajna, Glena Gulda, Svjatoslava Rihtera, Emila Gileljsa, Sergeja Prokofjeva i drugih svetskih pijanista.

Bio je član neformalne umetničke grupe "Saint Jacques" koja je u Beogradu, tokom sedamdesetih godina 20. veka okupljala desetak mlađih umetnika, mahom kompozitora i pijanista.

Bio je prvi predsednik IBS (Initial Baroque Society), međunarodnog društva za iniciranje i unapređenje istraživanja baroknog umetničkog nasleđa (danas: Initial Baroque Studies).

Svoju vrednu muzičku zbirku ostavio je u vidu legata kao i sredstva za stipendiranje mladih pijanista.